মুহাক্কাক লিপি
মুহাক্কাক লিপি (আরবি:محقق) আরবি হরফের প্রধান লিপিশৈলীর মধ্যে অন্যতম। এই লিপিকে সৌন্দর্যের দিক থেকে সবচেয়ে সুন্দর লিপির মধ্যে ধরা হয়। মামলুক যুগে এই লিপির সর্বোচ্চ ব্যবহার হত। উসমানীয় সাম্রাজ্যে সুলুস ও নাসখ দ্বারা একে প্রতিস্থাপন করা হয়। ইবনে আল নাদিমের লেখা কিতাবুল ফিহরিস্ত গ্রন্থে এই লিপির প্রথম নিদর্শন পাওয়া যায়। ইবনে মুকলা ও ইবনে আল বাওয়াবের মত প্রাজ্ঞ ক্যালিগ্রাফাররা এতে অবদান রেখেছেন এবং এর নিয়ম ও মান নির্ধারণ সংজ্ঞায়িত করেছেন।